Cu scopul de a sprijini mediul de afaceri din România, ca urmare a deciziei autorităților române de a aplica obligativitatea plății TVA defalcate pentru persoanele impozabile înregistrate în scopuri de TVA, OTP Bank România lansează o ofertă dedicată cu următoarele avantaje: - Comision zero pentru deschidere și administrare cont curent pentru plata defalcată a TVA, pentru număr nelimitat de conturi, în orice valută; - Comision zero pentru plățile intrabancare în lei prin OTP Direkt și la ghișeele băncii; - Comision zero pentru plățile interbancare efectuate în lei prin OTP Direkt în perioada 1 octombrie 2017 – 31 martie 2018, cu excepția comisioanelor BNR/Transfond; - Încasări intrabancare și interbancare în conturile curente, fără taxe adiționale.